APSTIPRINĀTS
ar VAS “Latvijas dzelzceļš” iepirkuma komisijas
2025.gada 12.maija 19.sēdes protokolu

VAS “Latvijas dzelzceļš”
organizētā atklātā konkursā “Dzelzceļa pasažieru infrastruktūras modernizācija līnijā Rīga-Liepāja: būvniecība (projektēšana un būvdarbi)” (iepirkuma identifikācijas Nr. LDZ 2024/152-AK)

(turpmāk – iepirkums)

SKAIDROJUMS NR.21
	Jautājums
	Atbilde

	
1. Pretendents lūdz Pasūtītāju precizēt, kā interpretējama Pasūtītāja atbilde Skaidrojumā Nr.19 uz jautājumu Nr.5, kurā norādīts, ka stacijā “Dobele ”1. sliežu ceļš jāpārbūvē visā garumā – no salaidnes blakus pārmiju pārvedai Nr.4 līdz salaidnei blakus pārmiju pār-vedai Nr.11. Šī atbilde pēc būtības nosaka konkrētas projektēšanas un pārbūves robe-žas. 

Vienlaikus Skaidrojuma Nr.5 atbildē uz jautājumu Nr.7 Pasūtītājs norāda, ka “precīzs sliežu ceļa novietojums visā garumā ir noskaidrojams tikai projektēšanas laikā.”

Lūdzam skaidrot: 
a) Vai ar Skaidrojuma Nr.19 jautājuma Nr.5 atbildi tiek definētas pārbūvējamās 1. sliežu ceļa robežas, vai arī šīs robežas vēl var mainīties projektēšanas gaitā, kā norādīts iepriekšējā skaidrojumā? 

b) Ja ar Skaidrojuma Nr.19 atbildi tiek noteiktas konkrētas pārbūves robežas, lūdzam pamatot šādu apjomu un robežu nepieciešamību, ņemot vērā, ka saskaņā ar Projekta uzdevumu sliežu ceļa pārbūve ir paredzēta vietas atbrīvošanai paaugstinātās platformas izbūvei, taču norādītās robežas būtiski pārsniedz šim mērķim nepieciešamo apjomu. 

c) Lūdzam precizēt, vai Pasūtītājs, aprēķinot plānoto līgumcenu, ir iekļāvis šos pārbūves apjomus, jo pēc Pretendenta aprēķiniem tie būtiski pārsniedz Pasūtītāja norādītās plānotās izmaksas par sliežu ceļu pārbūves darbiem. 
	
Pasūtītājs skaidro, ka stacijā “Dobele” sliežu ceļa Nr.1 iespējamais maksimālais pārbūves apjoms ir no pārmiju pārvedas N.4 līdz pārmiju pārvedai Nr.11.
Pasūtītāja prasību I sējuma 1.24. punktā noteikts, ka Darbu apjomi, kas norādīti Pasūtītāja prasībās, ir aptuveni.
Precīzus Darbu apjomus varēs noteikt projektēšanas laikā t.sk. sliežu ceļa Nr.1 pārbūves garums nosakāms projektēšanas laikā, ņemot vērā tehniskās apsekošanas rezultātus un Pasūtītāja prasībās, standartos, un citos normatīvajos dokumentos noteiktās prasības.

	2. Ņemot vērā ar Grozījumiem Nr.4 veiktās izmaiņas Nolikuma 5. Pielikumā “Tehniskās specifikācijas (Pasūtītāja prasības)”, lūdzam izsniegt “Tehniskās specifikācijas (Pasūtītāja prasības)” ar ietvertiem grozījumiem
	Pasūtītājs informē, ka jautājumā minētie dokumenti - Nolikuma 5. Pielikumā “Tehniskās specifikācijas (Pasūtītāja prasības)”, ieinteresētajiem piegādātājiem tiek izsniegti pēc pieprasījuma saskaņā ar iepirkuma nolikuma 2.5.3. un 2.5.4.punktu (pēc rakstiska pieprasījuma un apstiprinājuma par dokumentācijai attiecināmo ierobežotas pieejamības statusu).
Ieinteresētajiem piegādātājiem, kas veikuši pieprasījumu Tehniskajai specifikācijai (Pasūtītāja prasībām), jautājumā minētie  dokumenti ir pieejami iepriekš nosūtītajā iepirkuma tehniskajai dokumentācijai izveidotajā vietnē.



